Stadige Hartklop | Health24
Posted by: Dave | 2009/08/16
Hallo Dr, Bets
Ek gebruik ' n voorgeskrewe ' Carvetrend 12.5mg' wat ek middeldeur sny en twee helftes per dag gebruik (gewoonlik na ete omdat dit dan heelwaarskynlik langer aktief bly).
Somtyds, wanneer ek dit nie gebruik het nie, kry ek gedurende die nag ' n paar sekondes van baie vinnige hartklop. Dit hardloop nie lank asof reisies nie, maar lank genoeg om my ernstig te bekommer. Dan staan ek op en gaan drink ' n Carvetrend. Heelwaarskynlik gebeur dit deur die dag ook, maar dit is meer opletbaar in die nag.
As ek onthou drink ek dit (Carvetrend) gereeld. (Ek drink ook Zetomax 20mg asook Eltroxin 0.1mg ((2 pd)), Plenish K 600mg en Puresis) mi hopeloos te veel pille vir my jeugdige 62, maar dit is wat geskryf staan op my kroniese voorskrif.
Carvetrend (heelwaarskynlik is dit dit)... ek het eendag (± maande gelede) my bloeddruk gemeet wat toe 110/76 was met ' n hartklop van 46. Die volgende oggend het die dokter ' n lesing geneem wat gedui het op 56. Gisteraand sit ek hier by die PC en ek kom agter my hartklop voel baie stadig. Bloeddruk monitor en die lesing was 130/80 met ' n polsslag van 53.
Nuuskierig neem ek toe dié van my vrou wat toe 117/71 en polsslag van 61 is, maar sy is ' n gesondheidfreak wat nou ½ kg minder weeg as 41 jaar gelede toe ons getroud is, en dit is nou ' n volle 43½ kg. So ek weet nie of ek vergelykings kan tref nie.
Eintlik kon ek maar net gevra het of daar perke is vir ' n stadige hartklop. Die leek in my sê dat dit goed mò è t wees maar die realis in my sê " vra vir Dr. Bets of dit ô raait is" .
'n Rustende hartklop van 50 en minder is 'n bradikardi, dit wil se 'n abnormale lae rustende hartklop. Jy moet 'n kardioloog konsulteer, want indien jou hartklop te laag is, moet 'n pasaangeer ingeplant word. Dit sal jou simptome baie verbeter, asook jou lewensomstandighede.
Die dokter moet ook jou onder aktiewe skildklier in gedagte hou en bloedtoetse doen om vas te stel of dit voldoende behandel word.
'n Lae hartklop kan baie gevaarlik wees en daarom is dit belangrik dat jy so gou as moontlik 'n kardioloog konsulteer.
Baie dankie Dr Anrich, vir die vroeë r as verwagte antwoord. Ons moet onthou dat die stadige hartklop heelwaarskynlik deur Carvetrend veroorsaak is. Redeneer ek dom as ek oorweeg om die dosis met die helfte te sny (of Carvetrend selfs heel uit te sny) en die reaksie daarop dop te hou? Ek het dit vanaand gedrink en dit sal uitgewerk wees in die oggendure wat ' n besliste antwoord sal gee. Dankie nogmaals.